
OTMAR ODUBER RIBA CASO DI LEE TOFANELLI: 


MIKE DE MEZA A LANTA 
E BULLDOG FO’I SOÑO 

DESPUES DI 2.1 MIYON DI CASTIGO 


GOBIERNO TA SIGUI SUTA 
PUEBLO CU AUMENTO DI 
CONTAINER DI SUSHI 


PROME MINISTER A DICIDI: 


NO TA 
REVOCA 


EDWIN ROOS (SOGA): 


PA DESACUERDO FINANCIERO 
MESTER A FINALISA 
CONTRACT CU CONTRATISTA 
PRINCIPAL DI HOSPITAL 

R 
iba 19 di maart ultimo, Prome Minister Evelyn Wever- 
Croes a ricibi un carta di sindicatonan relaciona cu e in- 
troduccion di e ley di “Prestatie Management Systeem”. E 
carta a wordo entrega pa sindicatonan SEPA, SPA, SADA, 
FTA y SIMAR na unda nan ta expresa nan preocupacionnan 
pa cu e ley aki y ta pidi Prome Minister pa revoca. 


Prome Minister ta reacciona riba e carta aki, pidiendo e 5 
sindicatonan, pa pone nan puntonan di preocupacion riba 
papel, mescos cu sindicato TOPA a haci, pa asina Gobierno 
por evalua y trata e puntonan necesario. Basa riba e peticion 
di sindicato TOPA pa bin cu un comision tecnico, pa hunto 
por yega na un solucion, Gobierno a traha un decreto minis- 
terial, na unda a invita tur sindicato pa apunta un repre- 
sentante pa asina por cuminsa cu e proceso aki mas pronto 
posibel. 


Prome Minister un biaha mas ta extende un invitacion na e 
sindicatonan aki pa bin sinta na mesa pa asina hunto por 
delibera den e comision tecnico aki riba e puntonan di preo- 
cupacion pa asina yega na un solucion husto pa e emplead- 
onan publico y comunidad en general. 


Despues di 2.1 miyon di castigo 


Gobierno ta sigui suta pueblo cu aumento di container di sushi 


L 
o tin un crisis den partido AVP y durante henter fin di si- 
man, e partido berde no a atende cu esaki of a duna in- 
formacion pero como pa gabinete Wever Croes II, e crisis 
aki ta di interes nacional, Fraccion di MEP a dicidi di convoca 
un conferencia di prensa, caminda a atende e asunto di ex 
minister Edison Briesen, kende manera un expresion Hulan- 
des ta bisa: “hij is 2.1 miljoen lichter” pero pueblo ta 2.1 
miyon mas pober. 


E mesun fraccion di MEP cu ta “echt” kere cu nan a haci un 
obra grandi cu nan decision di exonera sr Briesen, a dicidi 
cu pa tapa e “atraco” miyonario aki door di bay haci politica 
c’un diferencia di opinion cu a surgi den seno di AVP. 
Normalmente riba dialuna ta gobierno ta tene su rueda di 
prensa pero den oranan di merdia fraccion di MEP a yama 
un conferencia di prensa extraordinario pa informa pueblo 
cu tin problema serio den e partido berde y a haci esaki cu 
expresionnan di felicidad. 


Sinembargo memey di e celebracion politico aki, tabatin 
un piñata scondi cual den dje tabatin e regalo sorpresa pa 
pueblo, esta aumento di prijs di container di sushi di Serlimar. 
Pues un biaha mas gabinete Wever Croes II a crea un 
scenario pa camufla otro decision den forma di mas medida 
contra di pueblo y tur esaki despues cu cuater dia prome a 
dicidi cu mesun pueblo aki lo ta esun cu tin cu paga e suma 
di 2.1 miyon florin pa un eror cometi pa ex Minister Briesen. 


Comosifuera no ta suficiente castigo caba pero awor ta 
container di sushi ta costa mas caro y caminda gobierno no 
a duna ningun splicacion of hustificacion 
. 
Na 2022 CAft a forsa gobierno di saca un suma di 4 miyon 
florin for di presupuesto cu tabata pa subsidia Serlimar pero 
diahuebs siman pasa tog e gobierno aki ta logra di benta 
2.1 miyon afo pa cubri un violacion di ley di comptabilidad 
di nan ex minister. 


Prome Minister a dicidi: 


No ta revoca 

E 
x-minister y ex-lider di partido POR, Otmar Oduber, a 
yama un rueda di prensa p’asina duna e ultimo desar- 
oyonan riba caso Flamingo y algun otro tema mas. El a co- 
menta cu tin biaha e ta cuminsa pensa cu rapidamente e 
gana politico ta drenta bek den sanger despues di tres aña. 
Sinembargo ta yega un momento cu silencio mester wordo 
kibra. 


December 2019 el a retira di politica y como minister. 
Sinembargo e storia ta conoci cerca tur hende pa loke t’e 
ultimo añanan aki, caminda cu tabata un persecucion hopi 
pisa. 
Oduber a comenta di no keda den silencio y a palabra p’e 
mes y pa su paz cu e no lo permiti ningun persona mas tacha 
su nomber. Pa tres aña largo a keda keto y a laga tur inves- 
tigacion tuma luga. 


Durante e rueda di prensa Oduber a toca riba tres tema 
y un di nan t’e pantomina cu a tuma luga siman pasa den 
Parlamento, cual ta Aruba Music Festival. 
Tin biaha ta bisa cu ora e cacho ta drumi, lag’e drumi y no 
laga e bulldog lanta fo’i soño. Oduber a comenta di a cansa y 
ora e scucha den parlamento di Aruba y mira kico ta sosode 
cu pueblo di Aruba, caminda cu no manera sin mas den un 
par di ora, ta dicidi cu ta paga mas cu 2 miyon florin, ta ranca 
for di e pueblo aki y comosifuera ta un reunion normal, algun 
politico a bringa cu otro den parlamento, pero tur hende ta 
lubida cu e placa aki, ta pueblo ta pag’e. 
Dos miyon y pico florin pa awe scucha pleito di ken 
kier mustra den direccion di ken y ningun hende 
ta para un rato keto, cuanto cos por a haci cu 
e placa aki y ken mester para responsabel di 
berdad pa loke a tuma luga. 


Oduber a bisa cu e no tabata di reacciona. 
E caso di e terminacion di contract cu 
Lee Tofanelli di Aruba Music Festival, ta 
algo cu ta data di 13 pa 14 aña pasa, 
ora cu el a haci su responsabilidad 
como minister. E tempo ey, ora 
cu a anula e acuerdo na 2019, 


Lee Tofanelli a hiba gobierno corte. Den prome instancia, 
gobierno a gana e caso. E rason pa cual Oduber a para e 
contract e tempo ey, a haya rason for di hues. Despues di 
esey, manera cu ta conoci, tabata otro minister cu a atende 
cu e asunto aki, ora cu Oduber a retira. 


Oduber por a scucha un Mike de Meza cu a dicidi di lanta 
e bulldog fo’i soño. Ora cu el a scuch’e den parlamento di 
Aruba, Oduber a pensa un rato ta con hipocrita hende por ta 
den politica. Con por bin cu un cara comosifuera cu prome 
no sa di nada. Djey De Meza ta defende un acto caminda 
cu un ley ta wordo pasa practicamente pa kita y ranca fo’i 
pueblo di Aruba dos miyon florin, pa bay paga un grupo di 
persona of respeta of no, un contract cu tabatin. Mike de 
Meza a haya ta bon, referiendo na su nomber. E ta bisa cu 
sa esaki pasobra cu el a sigui e reunion despues cu el a bin 
bek fo’i exterior. De Meza a haya ta bon den e reunion aki pa 
menciona cu Otmar Oduber a persigui Eddie Briesen politi- 
camente. 


Otmar Oduber riba caso di Lee Tofanelli: 


Mike de Meza a lanta 
e bulldog fo’i soño 

D 
urante di un conferencia di prensa cu a tuma luga dialu- 
na na Bestuurskantoor, prome minister mr. Evelyn Wev- 
er-Croes a toca varios tema. Un di nan ta e prestatieman- 
agement, cual den e ultimo dianan tabata topico di comber- 
sacion como tambe e sindicatonan a tene un manifestacion 
debi na nan descontento riba e sistema aki. 


Ainda por corda cu e lidernan sindicato Edward Maduro di 
SADA y Edmundo Marlin di SEPPA indica cu e sistema aki ta 
uno inhusto, ya cu e ta ‘three-strikes and out’, cu si e trahado 
publico faya den tres biaha, e ta haya su retiro. Siendo cu 
di parti di prome minister mes, na momento cu el a ricibi e 
manifiesto a indica cu t’e trahadonan publico mes a pidi pe. 


Durante di e conferencia di prensa, e mandatario a indica cu 
e sistema aki ta un sistema di evaluacion di e trahadonan 
den e aparato publico. El a splica cu recien cu a drenta den 
gobierno, a bin constata cu no tin un sistema uniforme pa 
evalua e personal. 


Hopi departamento tin nan propio 
sistema pa evalua. Tin algun 
cu no tin un sistema hopi 
bon hinca den otro, cual ta 
causa hopi iritacion cerca 
e empleadonan publico y 
nan a expresa na gobierno 
cu nan ta haya esaki inhusto. 
Pasobra 
algun 
caminda 
e 
sistema di evaluacion ta hopi 
estricto y otro caminda e ta hopi mas 
slap. Nan no ta haya ta husto cu depende unda cu ta traha, 
ta wordo evalua hopi pisa. Nan ta pidi pa algo uniforme pa 
tur. 


Tambe e empleadonan publico a indica cu nan no ta haya 
ta husto cu tin hefe di departamento cu por tene nan atras. 
Pasobra ora cu no tin un sistema mandatorio pa evalua e 
personal tur aña, un hefe por tarda pa evalua e personal y 
despues di cinco aña ta haci un proposicion pa su promo- 
cion y e persona no ta haya e cinco añanan di forsa retractivo 
mas, pasobra ta tres aña so por haya. Asina e trahadonan ta 
wordo perhudica. 
A base di esaki, prome cu pandemia tabata traha riba un 
sistema, pa bin cu un sistema cu ta conta pa tur departa- 
mento di gobierno, cual ta algo masha normal den sector 
priva caba y mester bin cu ne pa sector publico. Sinembargo 
door di e pandemia y tur e retonan cu a bin cu ne, no a haya 
e atencion debido, te na 2021, ora cu a cuminsa traha mas 
intensamente riba e proyecto aki. 
Den cuadro di esaki durante di 2022, tabatin varios reunion 
y training cu trahado, cu hefe di departamento, reunion 
cu sindicato y p’esaki tambe e departamento di Recurso 
Humano a haya asistencia di consultant di Hulanda pa bin 
cu un sistema miho posibel, splica na tur hende y carga p’e 
empleadonan publico. 


E ta un cambio naturalmente y tur cambio ta bin cu cierto 
resistencia y esey ta consciente di dje. Sinembargo a duna 
hopi atencion den e trainingnan, den e encuentronan. No a 
keda cla cu tur e trainingnan pa fin di aña, pero a dicidi di 
lag’e drenta na vigor dia prome di januari 2023. 
E sindicatonan a pidi den un carta na december 2022 pa 
para su introduccion, cual e mandatario a bisa cu no por 
a par’e mas. Pero a pidi nan pa sigui na mesa y papia di e 
puntonan di preocupacion pa por sali afo. 


Prome minister riba prestatiemanagement: 


Sistema di evaluacion nobo a pasa den un 
bon preparacion y pidi door di empleadonan 

D 
en cuadro di e proyecto di hospital SOGA (Stichting On- 
roerend Goed Aruba) a sa di suministra varios informa- 
cion na prensa diabierna ultimo riba e desaroyo di hospital. 
Entre otro a indica cu nan no ta Aruba Investment Bank. Nan 
ta dos entidad diferente. SOGA ta wordo asisti diariamente 
den e trabao door di personal di AIB, no door di gerencia di 
AIB. Esey ta hopi importante pa sa segun vocero y tesorero 
di SOGA Edwin Roos. 


E ta sigui splica cu SOGA ta ofrece fondo di pensioen opor- 
tunidad pa inverti cu un interes mas halto cu nan ta haya na 
banco y cu menos riesgo ora cu mester bay inverti pafo cu 
pa colmo tin hopi restriccion como fondo di pensioen. SOGA 
ta inverti e fondonan den edificio p’e bien general y hospital 
tambe ta cay bao di esaki. E placa cu a paga pa tur e proyec- 
tonan aki, no ta placa di gobierno. E ta placa di fondonan 
di pensioen, entre otro. Tin banco cu a fia SOGA placa pero 
principalmente t’e fondonan di pensioen. 


E placa di e proyecto di hospital particularmente, no ta bay 


afo di Aruba tampoco. Tin tur e contratistanan envolvi ta 
local. E trabaonan specialisa a wordo haci p’e contratista 
general OHL. Y gobierno ta paga bek SOGA e fiansa cu a haci 
pa hospital pa medio di huur. 
Pocopoco gobierno asina ta alivia tambe e peso di caha di 
pais Aruba door cu nan por paga bek pocopoco. No mester 
paga e proyecto delanta y purba di hay’e bek via belasting. 


E situacion actual, manera cu ta conoci, e contratista OHL 
y SOGA a dicidi di bay fo’i otro. Danki n’e relacion amical y 
profesional cu SOGA tabatin di tanto aña cu nan ta traha 
na Aruba, cuminsando cu e proyecto na 2014, a yega na 
un acuerdo hopi lihe y hopi beneficioso pa ambos partido y 
sigur pa SOGA. 
Aunke ambos banda ta lamenta cu a yega asina leu, a dicidi 
pa para awo prome cu bira enemigo di otro. Cu hospital mes 
ta existi un bon relacion tambe, pasobra ta den nan cas caba 
pa basta aña, segun Roos. Tin un bon relacion cu nan profe- 
sional pero tambe amical. 


Mas cu 90% di e proyecto ta cla y falta menos cu 10%. Un 
gran parti di e material cu tin mester ta sea na Aruba caba 
of e ta na caminda. Den e situacion aki pa SOGA tabata e 
miho solucion pa dispidi di OHL cu nan acuerdo y e acuerdo 
mester wordo finalisa ainda p’e abogado di nan, pero e sobra 
di trabao no ta specialisa cu no por hacie cu contratista local 
cu ya caba a traha tur e añanan aki riba e proyecto. Esey ta 
en realidad e situacion actual, Roos a comenta. 
Durante e conferencia di prensa, tabatin varios medio cu a 
haci pregunta interesante, entre otro e motibo real pakico a 
kibra e contratista. 
Segun Edwin Roos, ainda nan por drenta den e mesun porta. 
Motibo principal ta cu tin menos cu 10% pa finalisa y si 
mantene e contratista aki, den opinion di SOGA, e gastonan 
adicional di e overhead cu nan tin, esta e costonan cu nan tin 
pa tin gerencia aki, pa tin specialista aki, no ta bale la pena, 
compara cu e trabao completo y total na balor di florin, cu 
mester wordo paga ainda. 


E parti cu nan bin ariba si nan keda den e ultimo aña cu 
falta aki, den opinion di SOGA no ta beneficioso. A haci un 
proposicion financiero, e desacuerdo no tin di haber cu e 
parti tecnico di e proyecto, sino financiero. SOGA no ta di 
acuerdo cu e prijs cu nan mester a paga si nan mester a 
keda. 


Edwin Roos (SOGA): 


Pa desacuerdo financiero mester a finalisa 
contract cu contratista principal di hospital 

T H U R S D A Y 


A P R I L 2 0 , 2 0 2 3 


PUBLIC AUCTION 


On Thursday, April 20, 2023 at 11 am, at the Chamber of Commerce, Aruba, will 
be auctioned in public (executoriale verkoop) pursuant to art. 3:268 and 3:254 
Civil Code of Aruba: 


Pos Chikito 421-F 
a residential house on a right of long lease until 24 October 2066, on a parcel government land with a 
measurement of 297 m2, situated at Pos Chikito in Aruba, recorded in the Title Registry of Aruba as Third 
Division Section G number 2097. 


Starting bid: Afl. 199.908,-- 


Moko 291 
a residential house on a right of long lease until 29 June 2065, on a parcel government land with a 
measurement of 642 m2, situated at Moko in Aruba, recorded in the Title Registry of Aruba as First Division 
Section L number 5902. 


Starting bid: Afl. 356.246,-- 


Papaya 7-R 
a residential house on a right of long lease until 1 November 2055, on a parcel government land with a 
measurement of 486 m2, situated at Papaya in Aruba, recorded in the Title Registry of Aruba as First Division 
Section L number 4371. 


Starting bid: Afl. 260.000,-- 


Sabana Basora Noord 177 
a residential house on a right of long lease until 5 April 2061, on a parcel government land with a measurement 
of 675 m2, situated at Sabana Basora in Aruba, recorded in the Title Registry of Aruba as Third Division Section 
G number 2304. 


Starting bid: Afl. 170.000,-- 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special auction 
conditions which will be determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to the 
amount of the highest bid increased with an amount equal to the auction costs. 
·A signed and dated private bid can be submitted until April 5 , 2023, at 5 PM. A bidding form can be 
downloaded on our website. 


For more information visit: 


WWW.JOHNSONNOTARY.COM 


D 
iadomingo 
den 
oranan di ano- 
chi Kustwacht y KPA 
ta detecta un boto 
drentando 
awanan 
teritorial di Aruba. 


Den cuadro di bon 
cooperacion 
y 
cu 
bon 
coordinacion 
KPA y Kustwacht a 
logra intercepta e 
boto cu tawata bin 
for di direccion di 
Venezuela cu inten- 
cion 
pa 
drenta 
Aruba. 


Pa a logra stop e 
boto 
personal 
di 
Wardacosta un biaha 
mas mester a los 
algun tiro di adver- 
tencia. 


Abordo di e boto 
tawata tin 5 hende 
homber di nacional- 
idad Venezolano. 


E capitan di e boto 
a ser entrega na 
e recherchenan di 
Unit Georganiseerde 
Criminaliteit. E caso 
ta den pleno desa- 
royo y e investig- 
acion lo sigui su 
curso. 


A los 
tiro pa 
boto cu 
ilegalnan 

D 
en otro parti di su declaracion den un conferencia di 
prensa dialuna mainta, prome minister a sigui splica e 
procedura hiba den introduccion di prestatiemanagement. 
Mientras tanto a reuni cu e sindicatonan na januari cu 
a bisa cu tin hopi tension na pia di trabao. A pidi e sindi- 
catonan pa pone nan punto riba papel, pa splica kico t’e 
preocupacionnan riba mesa, prome minister Evelyn Wever- 
Croes a indica den un conferencia di prensa dialuna mainta 
referiendo n’e asunto di prestatiemanagement systeem. 


Na januari Wever-Croes no a haya nada riba papel, aunke a 
haci e peticion aki. Tin un punto den e sistema aki cu si un 
trahado publico tres biaha ta wordo evalua negativamente, 
e por perde su trabao. Den sector priva un biaha ta perde 
e trabao. Pero gobierno a dicidi pa hacie tres biaha cu e 
persona no cumpli cu e trabao, e ora ey e persona por wordo 
kita fo’i trabao. Esey ta loke un doño di trabao ta haci. 


Sindicato a bisa cu esey ta hopi pisa y ta trece mas preo- 
cupacion. Segun Wever-Croes, e sistema ta na vigor dia 
prome di januari, pero no tin ningun consecuencia negativo 
pa ningun trahado. 


Por ehempel si evalua e trahado negativamente, e no ta 
conta. Pero por lo menos a train con e ta y e siguiente aña e 
ta cuminsa conta. Esey ta loke a palabra cu sindicato. Pero 
el a reitera pa pone e puntonan di preocupacion riba papel. 


Durante di e conferencia di prensa, e mandatario a indica 
cu el a cumpli cu su parti y a temporisa cu e aña no lo tin 
consecuencia negativo, cual ta un cambio fundamental p’e 
sistema, wardando e sindicatonan pa pone nan punto riba 
papel. 


Unico excepcion ta sindicato TOPA siman pasa cu a haci 
un presentacion pa gobierno y demas sindicato a lanta bay 
for di e reunion. Pero TOPA kier a keda y a presenta tur e 
puntonan cu segun TOPA t’e puntonan di preocupacion. Un 
presentacion hopi bon hinca den otro y profesional. A base 
di esey gobierno ta sigui pa mira kico tur e puntonan aki por 
soluciona na caminda. 


TOPA a propone tambe pa bin cu un comision tecnico, cual 
t’e miho cos, segun e minister. 
No kier p’e ministernan papia riba cada un di e puntonan 
ey, sino pone hende profesional sinta hunto cu e tarea pa 
sali afo. No ta cu gobierno di of sindicato, sino hunto tin cu 
sali afo. A traha un decreto ministerial caba p’e comision 
tecnico, den cual a invita tur sindicato apunta un represent- 
ante p’e reunionnan aki. 


Si ta p’e minister, nan cuminsa mañan mes. E carta aki a bay 
pa tur sindicato y no TOPA so. E carta a bay pa nan pa nan 
ta participe pa bin na mesa pa bin hunto den e comision 
tecnico pa atende cu esaki. 


Di nan banda, esta e cinco sindicatonan cu a sali for di e 
reunion, a bisa cu nan no ta papia, si no revoca. Ta impor- 
tante pa para keto. Ora tin un ley, e ley mester wordo ehecuta. 
Si no ehecuta un ley, ta cos hopi grandi tin cu pasa pa keda 
sin ehecuta un ley. 


Pa para ehecucion di un ley, ta cos hopi grandi tin cu pasa y 
mester tin argumento cu ta substancia pakico ta pone un ley 
un banda. No ta un dia a lanta y un hende ta pidi pa kita ley. 
Ley ta cos serio, segun e mandatario. Ley ta algo cu gober- 
nador a firma caba. 
Si berdad e ta un ley cu no por wordo ehecuta, si di berdad 
esaki ta un ley cu no por keda na vigor, mester di argumento 
pa tuma un decision si ta hal’e un banda si of no. 
E sindicatonan aki no kier duna argumento. Nan kier djis 
revoca y despues duna argumento. Minister a bisa cu e no 
por haci esaki lamentablemente. Si hacie, e tin di bay cas, 
pasobra e mes no ta respeta e estado di derecho importante 
di pais Aruba. 


E minister a extende su invitacion un biaha mas na tur sindi- 
cato cu ta representa e empleadonan publico, ta na mesa 
tin cu yega na otro. Tur ta di acuerdo, gobierno y tur e sindi- 
catonan ta di acuerdo cu mester bin un sistema uniforme di 
evaluacion di personal, di prestatiemanagement, di perfor- 
mance management. Loke cu tin nan dividi ta algun punto 
den e ehecucion. “Ban papia riba nan y soluciona nan.” 


Prome minister: 


No por keda sin ehecuta un ley sin motibo valido 

E 
xpolitico cu tin hopi gana di ta bek den politica, Otmar Oduber, 
den un conferencia di prensa a bisa cu no tabata sa cu Briesen 
tabata traha pa Lee Tofanelli. No tabata sa cu Mike de Meza apar- 
entemente ta traha of defende Lee Tofanelli of Briesen. E realidad di 
2009/2010 tabata e rapport di Centraal Accountantsdienst, cual e 
no a scucha ningun hende papia riba dje. 


El a scucha e reunion y 21 hende no a referi n’e documento 
principal di e tempo ey, caminda cu CAD cu ta controla, cu 
t’ey pa conseha gobierno y parlamento di Aruba riba respon- 
sabilidadnan cu e ministernan tin. A lubida e organo aki den 
e politica di awendia, pasobra no ta ni corda cu nan ta existi 
y nan t’ey pa controla y vigila delaster un contract cu ta 
wordo ehecuta, firma pa gobierno. 
Pone e responsabilidad riba e ministernan y percura p’e contractnan 
cu ta firma ta corecto segun ley y ta ehecuta segun ley. Oduber ta 
bisa cu na 2009 ora cu el a asumi responsabilidad como minister 
di turismo, cinco dia sinta como minister, ta yega un dama cu un 
envelop, bisando cu e tin cu entrega e envelop pa firma p’e, cual 
echo e no a haci. 


A resulta cu ta e contract firma entre Eddie Briesen y Lee Tofanelli. 
“Asina ey Otmar Oduber a haya e contract aki cu tabatin un balor di 
casi 4 miyon dollar. Manera cu ta un carta di amor den un envelop. 
Ora cu a haya e contract aki, a mand’e pa oficina di turismo, pa CAD, 
pa Directie Wetgeving y pa Directie Financien,” asina Oduber a splica 
e situacion cu el a haya su mes aden cu e caso di Lee Tofanelli y 
Aruba Music Festival. 
A resulta, segun el a sigui splica, cu ningun hende no tabata sa di e 
contract aki. Ningun caminda e contract aki a wordo registra. E no 
tabata den file di e minister cual el a tuma over su responsabilidad, 
e no tabata na oficina di turismo, cual ta paga p’e evento, tampoco 
Directie Wetgeving no tabata na altura di dje y naturalmente na BID 
caminda cu mester ta registra, tampoco no tabatin nada. 


Ora Mike de Meza ta papia di persecucion politico, no tabatin esey. 
Otmar Oduber no a hiba Eddie Briesen Corte, no a hiba Lee Tofanelli 
corte. Ta Lee Tofanelli a hiba land Aruba Corte cu a gana den prome 
instancia. Ey ta caminda cu el a laga henter e asunto di contract. 


Dicon a termina e contract, pasobra tabatin un carta di CAD cu ta 
bisa y ta den e sentencia tambe di ambos corte, esun di prome 
instancia y di hof, unda cu ta bisa e minister cu e contract ey, segun 
nan ta contra ley di contabilidad. Den e mesun rapport aki, CAD ta 
bisa Otmar Oduber, den nan conseho, cu si ehecuta e contract aki, e 
ta personalmente responsabel y por bay cera. Pasobra segun CAD e 
contract aki ta contra ley di contabilidad. 


Otmar Oduber: 


Ningun hende tabata sa di contract 
entre Eddie Briesen y Lee Tofanelli 

E 
proyecto di dr. Horacio Oduber Hospital, a cuminsa na 
2014 y mester a caba na 2018, segun Edwin Roos, vo- 
cero y tesorero di Stichting Onroerend Goederen Aruba 
(SOGA), durante un rueda di prensa cu a tene diabierna ul- 
timo, riba e paramento di trabao cu tabatin cu e contratista 
principal OHL. 
E ta sigui conta cu den e proyecto di construccion, por haci 
esey y ta hacie ora loke nan ta yama na Hulandes un ‘meer- 
werk’ (trabao extra) y buta prijs separa. P’esey tambe ta 
haya cu e fecha di e entrega ta hala pasobra ta bin mas 
trabao cu ta rekeri mas tempo. Esey ta loke a pasa na varios 
ocasion. 


El a menciona tambe publicacion den media cu ta andando 
pa varios aña, cu a lubida e sala di operacion. No ta asina, 
segun Roos. E proyecto aki ta basa riba un plan di exigencia 
cu a bin di hospital. Cu hospital su experto a traha, Roos a 
comenta. 
A cuminsa traha riba e plan entre 2010/2011. E sala di 
operacion cu tabatin, nan tabata satisfecho cu ne y a bisa 
cu no mester ta aden. E aña siguiente ta un otro. E Intensive 
Care tampoco no a pone aden pasobra no tabata necesario. 


A cuminsa cu e proyecto sin e dos componentenan ey. 
E prome aña tur cos a bay smooth, pasobra a traha e partinan 
nobo, unda cu no ta stroba operacion di hospital. Asina cu 
mester a cuminsa renoba e espacionan exigente, eynan ta 
unda e comunicacion a pega. Eynan por planea si, pero den 
un plan asina ta rekeri mas tempo y trabao. Asina tin cu 
mira e proceso ey a bay. Semper el a bay den bon harmonia 
y tambe cu tur stakeholder, esta hospital, gobierno, SOGA y 
e contratista. Tabata coopera cu otro y percura pa haya bon 
prijs. 


Nan por a duna un prijs bon pasobra nan tabatin tur nan 
ekipo na Aruba caba. Ey ta spaar, si mester a laga otro 
contratista haci e sala di operacion, prome mester warda cu 
e parti cu tabata den e contract final, djey mester a bay full 
un destaho nobo cual lo a costa hopi mas. 
Asina e proceso a bay. Tur e cuater partidonan ta di acuerdo 
cu e proyecto a dura mucho. Pero mester corda cu tabatin un 
pandemia tambe. No tabatin mag di traha mes. Cada siman 
cu e contratista mester tabata na Aruba, e ta cobra un suma 
substancial, p’e ta presente y no por traha pa motibo di e 
pandemia. 


D 
iadomingo anochi den 
careda di 11’or polis a 
wordo informa cu un auto 
lo a pasa ariba e rotonde di 
Noord. Patruya di Noord me- 
sora a bay tira bista y bay- 
endo e sitio nan a topa cu e 
auto dilanti Imelda Hof, y ai- 
nda cu un pida mata gran- 
di pega bou di dje. Agen- 
tenan mesora a constata cu 
e chauffeur ta burachi y a 
pidi pa un transportwagen y 
trafico. Na yegada di trans- 
portwagen e la wordo hiba 
warda di Shaba. Takelwa- 
gen a wordo pidi pa bay cu 
e auto. 


Edwin Roos (SOGA): 


Proyecto di construccion tabata basa 
riba plan di exigencia di hospital 


Chauffeur burachi deteni dilanti Imelda Hof 

DO IT CENTER tawata den negociacion cu Éxito Wow pa por trece nan productonan na Aruba. Aunke nan tin algun 
combersacion preliminar, cu ya caba a firma pa trece productonan di Éxito na Aruba, aun tin mester di finalisa algun 
negociacion nan pa tur esaki keda cla y bira realidad. 


Ta importante pa nota cu tin Éxito, cu ta manera Colombia su Walmart, 
y bo tin Éxito WOW, cu ta manera Colombia su Target. 


Éxito Wow na Colombia ta un mercado di futuro cu un inmersion total 
den e cliente. Laurent Zecri, Gerente Corporativo di Alianza Strategico di 
Grupo Éxito, a informa cu esaki ta un forma nobo di haci mercado, pero 
tambe cu nan ta ofrece hopi tipo di servicio y un parti hopi importante 
ta producto fresco 


E productonan di decoracion di e marca Éxito WOW ‘Finlandek’ ta 
disponibel internacionalmente cu tendencia di ultimo moda. Ademas, 
nan ta conta cu calidad excelente y hopi di e productonan ta traha pa 
artesano Colombiano. 


Verónica García, Specialista di Alianza Strategico di Éxito WOW, ta splica 
cu nan tambe por trece na Aruba un propuesta innovador di marca, 
tendensia y textil di hogar. Incluso, nan por ofrece producto nobo, y 
e manera mas bon pa haci esaki ta cu nan mesun marca produci na 
Colombia. 


Frans Ponson, doño y CEO di Do it Center y Super Do it Center, ta informa cu nan a cuminsa cu un combersacion y nan a 
mira cu no tin ningun Éxito WOW disponibel pafo di Colombia actualmente. Pues asina negociacion nan a cuminsa tambe 
riba e topico aki y e grupo Éxito a otorga Do it Center e posibilidad di habri un Éxito WOW y ta duna full cooperacion na 
e proyecto aki. 


Do it Center ta pensa cu esaki ta algo grandi pa Aruba y e posibilidad ta aki pa trece un Éxito WOW Aruba ta uno cu lo 
beneficia pueblo pa e prijsnan super accesibel. Cu un grupo asina grandi y fuerte den Latino America, Do it Center ta para 
cla y firme pa bin na un acuerdo cu e management team pa por haci esaki posibel. 


Do it Center y Éxito Wow ta uni pa 
expandi nan seleccion di producto na Aruba 


Diamars, 21 Maart 2023 
COMUNIDAD 
12 
AWEMainta 


D 
urante Conferencia di Gobierno, 
Prome Minister Evelyn Wever - 
Croes a informa cu e siman aki lo at- 
ende e conferencia “Un 2023 Water 
Conference” cu lo tuma luga na New 
York. Un tema relevante cual Prome 
Minister lo ta atende conhuntamente 
cu Minister Ursell Arends di 22 pa 24 
di maart, pa trata entre otro desaroyo- 
nan di awa mundialmente y nan efecto 
riba Aruba. 


Nivel 
di 
awa 
mundialmente 
ta 
aumentando cual ta pone reto grandi 
pa islanan rond mundo y Aruba no ta 
excepcion. Prome Minister Wever - 
Croes, durante di conferencia di gobi- 
erno a splica cu ta trahando riba un 
mapa climatologico di Aruba caminda 
cu ta indica si nivel di awa subi, cua ta 
e partinan na Aruba cu ta cuminsa bay 
bou awa. Esaki ta un problema cu ta 
exigi compromiso di henter mundo pa 
soluciona. 


Prome Minister Wever - Croes a splica 
cu tur e islanan cu ta parti di Reino 
Hulandes ta riba nivel di awa, pero 
si nivel di awa keda subi, e lo causa 
problemanan 
cu 
consecuencianan 
severo. Mescos cu awa ta duna bida, 
awa ta kita bida tambe. P’esey e ta 
hopi importante pa tuma accion y pa 
mundo henter tuma accion y mustra e 
compromiso. Basa ariba esaki, Reino 
Hulandes ta organisa e conferencia di 
awa na Nacionnan Uni e siman aki. 


Gobierno di Aruba a ricibi e invitacion 
di Gobierno di Hulanda pa participa 
na e nivel di mas halto cu ta posibel. 
Consecuentemente mirando cu ta Rey 
Willem Alexander ta guia e confer- 
encia aki, a acepta e invitacion y Prome 
Minister conhuntamente cu Minister 
Ursell Arends, lo atende e confer- 
encia. Minister Arends tin e cartera di 


Naturalesa bou su encargo y Prome 
Minister tin aspectonan infrastructural 
y adaptacion cu mester tuma luga pa 
motibo di cambio di clima den su minis- 
terio. Apart di esey, Prome Minister 
Wever - Croes tin e rol pa reemplasa 
Rey Willem Alexander cu ta e presi- 
dente di e conferencia ora cu e no por ta 
presente, durante e 3 dianan aki y guia 
e reunionnan den su nomber. Ademas, 
tanto Minister Arends y Prome Minister 
Wever - Croes, lo ta orador na diferente 
ocasion durante e conferencia. 


Prome Minister lo tin un enfoke special 
riba e posicion di hende muhe, pasobra 
mundialmente ta comproba cu hende 
muhe ta esunnan cu ta mas afecta pa 
cambio climatologico. 
Esaki ta algo cu kisas no ta ripara 
mucho di dje na Aruba, y pa motibo 
cu no kier pa esaki manifesta su mes 
tampoco, e ta importante pa tuma 
accion awo. 


Prome Minister a indica cu na final, 
Minister Arends den nomber di Aruba, 
lo duna cierto compromiso cu Aruba lo 
percura pe, entre otro pa tin awa limpi y 
pagabel pa tur hende. Lo compromete 
pa traha riba plannan di adaptacion pa 
cambio climatologico, y tambe con ta 
bay reconfirma compromisonan pa por 
logra desaroyo sostenibel den cuadro 
di e Metanan di Desaroyo Sostenibel / 
Sustainable Development Goals (SDGs) 
cu a propone. 


Finalmente, Premier Wever - Croes a 
accentua cu e ta importante pa den un 
escena manera esun di Nacionnan Uni, 
bati alarma pa tur pais realisa cu esaki 
ta e momento pa tuma accion, sino 
paisnan chikito manera Aruba ta haya 
e cuenta pa paga. Ta mirando esaki 
caba a traves di daño na medio ambi- 
ente cu ta causa cambio climatologico 
y sushi cu ta laba bin costa procedente 
di otro pais. 


Premier Evelyn Wever - Croes: 


E siman aki lo atende conferencia di awa na Nacionnan Uni 


Lo aumento di nivel di awa mundialmente y impacto di cambio climatologico 

B 
anco Central di Aruba a publica su ‘Economic Outlook’, 
conteniendo un actualisacion di aña 2022 y a inclui tam- 
be un calculacion pa 2023. Calculacion ta duna cu na aña 
2022 e economia di Aruba a crece cu 15,5 porciento den 
termino nominal te na AFL. 6,5 miljard (USD 3,6 miljard) asi- 
na surpasando e nivel di 2019 cu 7,1 porciento. E crece- 
mento aki tabata primordialmente causa pa e subida contin- 
uo den e cantidad di bishitantenan procedente di exterior. E 
resultado robusto den turismo a empuha un surplus fuerte 
riba e cuenta coriente di e balansa di pago (BdP). Esaki am- 
pliamente a compensa pa e deficit riba e cuenta financiero y 
a resulta na un surplus di AFL. 227,2 miyon di e BdP. E niv- 
el relativamente halto di inflacion (5,5 porciento) a pusha e 
crecemento di Producto Domestico Bruto (PDB) abou na 9,6 
porciento den termino real na 2022. 


Pa 2023 ta proyecta cu e PDB nominal ta expande cu 9,1 
porciento te na AFL. 7,0 miljard (USD 3,9miljard). E crece- 
mento aki ta pa motibo cu ta premira cu e economia Arubano 
ta sigui beneficia – aunke na un tasa disminui – di un nivel 
mas halto den e bishitantenan procedente di exterior y di e 
cantidad halto di placa cu turistanan ta gasta pa anochi. Di 
e manera aki, BdP ta premira 
di registra un cantidad grandi di entrada atribui na turismo. 
Ademas di e desaroyonan den e sector turistico, ta proyecta 
cu e aumento anticipa di entradanan den e sector priva y e 
eliminacion completo den e recorte di salario den e sector 
publico relata na COVID-19 lo empuha consumo. 
Sinembargo, ta anticipa cu e PDB den termino real di Aruba 
lo cay cu 1,8 porciento (“baseline” scenario) principalmente 
door di presion inflacionario persistente y halto. Ta estima 
cu e caida den PDB den termino real lo fluctua entre 2,4 
porciento den un scenario pesimista y 0,9 porciento den 
un scenario optimista. Di e manera aki, e aumento nominal 
den exportacion relata na turismo, consumo, y inversion ta 
wordo pa un gran parti mitiga pa e nivel anticipa di infla- 
cion na 2023 (6,0 porciento). Otro factornan cu ta premira 
cu lo contribui na e caida economico (den termino real) ta 
e bahada den gastonan salarial di Gobierno di Aruba den 
termino real , menos cobertura di gastonan di salubridad 
door di AZV, “red tape” domestico y incertidumbre relata na 
e implementacion ainda pendiente di e reforma fiscal den 
2023 na Aruba. Pa loke ta trata e BdP, inversion nominal 
for di no-residentenan probablemente lo aumenta. Di otro 


banda, ta anticipa cu lo tin menos salida relata na inversion 
di residente den exterior. Poniendo tur cos den balansa, BdP 
ta estima di registra un surplus di Afl. 239,4 miyon na 2023. 


Minister Dangui Oduber: 


Banco central tambe ta confirma cu e maneho 
di Minister Dangui Oduber a duna resultado 


Turismo ta pone Aruba expande cu 9,1 porciento te na Afl. 7,0 miljard na 2023 

D 
espues di a estrena su cancion ritmo kompa titula ‘Masha Ten’, den 
luna di Januari un cancion cu ta un cover di e banda ‘Bon Bon’ pre- 
senta pa e banda Haitiano ‘Enposib’ e artista Stanley Clementina naci na 
nos hermana Isla Corsou, residencia na Hulanda, ta lansa un otro cancion 
en colaboracion cu e cantante Jahari di Corsou, titula ‘Nos Historia’. 


‘Nos Historia’ tin un storia masha romantico su tras, e ta un nostalgia di 
dos persona cu a conoce otro for di un edad hoben na scol nan a sali cu 
otro den pasado y na grandi a bin top bek recorda e temponan dushi di 
antes. E cancion ‘Nos Historia’ su ritmo ta ‘Afro style’ e ta un produccion 
di Steez Music y Zurich Musiq. 


Pa por disfruta di e cancion nobo aki ‘Nos Historia’, por bishita e plata- 
forma di social media Youtube, Distrokid, Spotify y Apple Music. Y tambe 
por sigi e desaroyonan di Stanley Clementina riba su paginanan social di 
Facebook y Instagram. 


A 
plicacion pa inscribi bo yiu na SKOA a cuminsa pa scol- 
nan basis y mavo. Pero abo sa kico ta e beneficionan cu 
SKOA por ofrece bo yiu den su crecemento y desaroyo? 


Educacion di Calidad 
SKOA ta enfoca na brinda educacion di calidad halto na tur su 
alumnonan. Nos tin un curiculo riguroso y nos maestronan 
tin e experiencia y ta bon cualifica y ekipa pa dedica na e 
exito academico di cada alumno. 


Educacion Multilingual 
Nos ta reconoce e importancia di educacion multilingual y 
nos ta ofrece programanan na Ingles, Spaño, Hulandes, y 
Papiamento den nos curiculo pa stimula e desaroyo di nos 
alumnonan. 


Diversidad y Innovacion 
Nos ta ofrece un ambiente inclusivo pa tur alumno y nos ta 
enfoca pa uza metodonan innovativo di enseñansa pa invo- 
lucra nos alumnonan den nan trayecto di educacion cumin- 
sando for di kleuter. 


Actividad Extra Curicular 
SKOA ta ofrece un rango di actividadnan extra-curicular, 
manera deporte, musica, drama y arte cu ta wordo duna 
door di maestronan profesional. E actividadnan aki ta yuda 
nos alumnonan desaroya abilidadnan nobo y persigui nan 
interesnan creativo. 


Balornan Catolico 
SKOA a wordo funda a base di balornan Catolico y ta enfoca 
ariba e desaroyo di caracter di cada alumno cu balornan 
manera respet, responsabilidad y compasion. 


Alumnonan di SKOA por spera di ricibi un educacion completo 
cu ta prepara nan pa nan futuro. 


Con pa aplica? 
Bo por aplica bo yiu(nan) completamente digital na SKOA: 
Online via nos website www.skoa.aw 
Manda un e-mail na aplicacion@skoa.aw 
Manda un WhatsApp na (+297) 748 5995 


SKOA t’ey pa guia tur mayor durante e proceso di aplica- 
cion. Pa mas informacion bishita nos website www.skoa.aw 
por yama nos directo na (+297) 523 1800 durante orario di 
oficina. 


Stanley Clementina den colaboracion cu e cantante 
Jahari ta lansa un cancion nobo titula ‘Nos Historia’ 


SKOA ta ofrece un educacion innovativo na su studiantenan 

C 
entro di Control di Cacho of CCC no ta un luga descono- 
ci bou comunidad di Aruba. Desde 2020 a transforma e 
famoso “killcage” den e awo Centro di Control di Cacho pa 
por trece un cambio pa nos animalnan.   


Den e ultimo añanan e team di CCC a haci hopi esfuerso pa 
bin cu un structura nobo pa asina atende cu e animalnan cu 
ta yega na porta di CCC den un forma mas humano y na e 
bienestar di e animalnan aki. Cu hopi esfuerso y sosten di 
parti di diferente fundacionnan local y internacional a logra 
pa establece un netwerk cu ta traha ariba un meta: purba na 
yuda cachonan, pushi y otro tipo di bestia pa nan por wordo 
adopta localmente of internacionalmente.   


Diabierna 17 di Maart 2023 Minister Ursell Arends a anuncia 
un otro logro, caminda CCC a cuminsa colabora oficial- 
mente cu e fundacion Mericano Locks4Paws cu e meta pa 
brinda ayudo di cuminda pa doñonan di mascota di menos 
recurso of cu ta den necesidad. E “Pet Food Pantry” aki ta 
un proyecto piloto cu lo cuminsa wordo coordina door di 
CCC.  


E colaboracion entre Lock4paws y CCC lo yuda primordi- 
almente pa reenforsa e relacion entre doño y nan mascota 
door di provee cuminda. E meta ta pa evita cu un persona 
ta trece nan mascota CCC pa e simpel motibo cu nan no por 
cumpra cuminda pa nan (mas). 


CCC lo coordina e proceso pa asina yuda doño y mascota cu 
e parti basico, cual ta cuminda. Pa yega na remarca pa haya 
ayudo cu cuminda mester haci e peticion prome via CCC. Lo 
cuminsa na habri porta pa esaki ariba tur Diaranson entre 
12or pa 4or di atardi.   


Pa mas informacion tocante CCC y con pa yega na remarca 
pa haya ayudo cu cuminda por comunica cu Centro di 
Control di Cacho via Facebook Messenger.  


Minister Ursell Arends: 


CCC a uni forsa cu Locks4paws pa asina brinda 
ayudo na doño di mascota di menos recurso 

Mr Eddy Wouters a celebra su 80 aña 
hunto cu famia di Aruba y Corsou 


D 
urante e Manifestacion Cultural di diabierna ultimo, pu- 
blico por a admira un escenario y tambe e toren di Cas di 
Cultura, ilumina cu e arte di video-mapping pa rindi honor y 
pone enfasis riba locual ta di Aruba. Riba e escenario di Plaza 
Betico por a mira diferente imagen di nos baluartenan, paisa- 
he, simbolonan y nos flora y fauna cu a trece un dimension 
extra na cada presentacion di nos artistanan local. E proyec- 
cion di e caranan di nos baluartenan cultural riba escenar- 
io na momento cu e show y canto di homenahe tabata tuma 
luga, tabata impresionante y a causa emocion cerca e publi- 
co. Riba e toren di Cas di Cultura por a aprecia e letranan di 
e refrein di nos Himno cu a keda proyecta, dunando un toke 
special na e celebracion di Dia di Himno y Bandera. 


Minister Xiomara Maduro di Cultura ta gradici e team 
di Comision Celebracion Dianan Nacional y tambe Elite 
Productions pa e bunita uzo di e arte di video-mapping, 
dunando Pueblo y specialmente nos artistanan un tarima 
digno di un celebracion nacional na honor di nos Dia di Himno 
y Bandera. 


Un escenario cu a pone enfasis riba locual ta di Aruba 


Durante e Manifestacion Cultural a 
haci uzo di e arte di video-mapping 


Pa rindi honor na Aruba su baluartenan, paisahe, simbolonan y flora y fauna 

WILLEMSTAD - Un ciudadano cu e fam Nanoy tabata haci e un 
custumber core auto sin cu su vehiculonan ta sigura. Ta un situa- 
cion teribel esaki, pasobra den caso cu un persona asina ‘ki causa 
un accidente den trafico, ta logico cu e no tin moda di paga, di 
manera cu otronan ta bira su victima. E lo bati su mannan riba su 
saconan di carson patras y baha bay laga nan. Tratamento di e 
caso di Nanoy a tuma luga diabierna ultimo. 


Remarcabel ta e hecho cu Nanoy a yega tratamento di su caso 
laat, hues mr. Sigmar Carmelia ya a tuma un decision caba y a 
keda unicamente pa splica e veredicto. Tabata dia 2 di januari 
2023 cu polisnan pa di tantisimo biaha a reis riba Nanoy den 
su auto Toyota Corolla cu e plachi di number H 36-29, coriendo 
e biaha aki riba e caminda weg na Westpunt. Fiscal mr. Niks, 


hibando palabra na nomber di Ministerio Publico a trece padilanti 
cu Nanoy a haci e un custumber cu na momento cu tin control 
den trafico riba camindanan publico si topa cu Nanoy y si puntr’e 
pa su documentonan, 100% sigur cu e no ta sigura, ademas 
ta asina cu e no ta paga ningun boet y tampoco su actitud ta 
cambia. Tabata di cuater biaha den corto tempo cu a haya Nanoy 
cometiendo e mesun violacion, esta manehando un vehiculo sin 
seguro. Fiscal a demanda cu ta confisca e vehiculo, plus Nanoy 
mester paga un boet di 4500 florin, plus cu Nanoy ta bay cera pa 
3 siman riba e base condicional. 
Hues mr. Sigmar Carmelia sinembargo a conclui cu ta suficiente 
cu ta ‘crush’ e vehiculo di Nanoy, e boet di 4500 florin no ta na 
nodi. E acusado ta core e riesgo di cay cera si gar’e ta core auto 
atrobe sin ta sigura. 


WILLEMSTAD - E cuarteto di atracado, kendenan ta L. Mercelina 
(28 aña), S. Carmelia (25 aña), R Eustacia Nocento (21 aña) y 
R. Carmelia (28 aña) tabata den sala di corte diabierna ultimo pa 
responsabilisa pa actonan castigabel cu nan a comete durante 
e periodo augustus 2021 pa september 2022. Ta trata aki di un 
cantidad di atraco cu nan a comete y e investigacion a haya e 
nomber ‘ARCO’. Pa ta exacto atraconan den supermercado Arco 
Iris dia 9 di augustus 2022, caminda a haci e caha di placa bashi 
y logra bay cu e suma di 5000 florin. A drenta den e localidad aki 
cu caranan tapa, menasando cu arma di candela, pusha e doño 
cu forsa brutu un banda pa pasa bay na e casa y coy placa bay 
cune. 
Dia 25 di augustus 2021 e bista di e atracadonan aki tabata 
riba The New Fulam minimarket, caminda nan a bay cu e suma di 
400 florin, mas un caha di siga cu placanan di cambio. Atrobe cu 
caranan tapa y menasa cu arma di candela. Dia 10 di september 
e atracadonan tabata na Toco Chao Yan BV (El Gallo Grocery) y a 
horta 1000 florin y otro sumanan di placa, sigarianan Marlboro, 
Richmond y Palmon. Tambe boternan di whisky. Den e negoshi 
aki e grupo a core drenta di forma agresivo y violento menasando 
doño pa por a logra nan obhetivo. Dia 10 di september e atraca- 
donan aki tabata na Tachi Cafe, caminda nan a logra bay cu 250 
florin, renchi di dede di plata, boter di whisky White Label. 
Tas di hende muhe, conteniendo 50 florin y yabinan di auto, cu 
mas documento manera ID y cadena stainless steel. Tambe nan 
a bay cu cadena y oloshi. Atrobe a practica menasa y pone e victi- 
manan bou di un enorme presion pa obliga esakinan entrega nan 
pertenencianan personal, pero tambe a pasa tras di toonbank 
pa coy e placa den e casa bay cune. Dia 16 di september 2022 


e grupo di atracadonan aki tabata na Gosie Grill, caminda nan a 
logra bay cu e suma di 360 florin, diferente prenda, potmoni cu 
contenido, un machete colo cora y 4 renchi di oro. 
Dia 19 di september 2022 nan a bolbe tira atraco den Arco 
Iris Supermarkt. Ta p’esei e investigacion aki a haya e nomber 
ARCO. E biaha aki nan a bay cu 17.000 pa 18.000 florin, 500 
dollar Mericano, potmoni cu tabata contene 230 florin, rijbewijs 
y tarheta di identificacion y pas di SVB. Tambe e grupo aki ta 
acusa di posesion di arma di candela. Remarcabel ta cu entre e 
atracadonan a surgi diferencia di opinion, e rumannan Carmelia 
un banda versus e duo Mercelina y Eustacia Nocento e otro 
banda. E acusado Mercelina ta esun cu a duna full cooperacion 
na autoridadnan y a conta precies kico a sosode, con y ken ta 
responsabel pa cada acto castigabel comete. Eustacia Nocento 
tambe a coopera bon cu autoridadnan, e tabata esun cu a fungi 
como chauffeur. E rumannan Carmelia sinembargo a nenga tur 
acusacion contra nan y a sigui para ariba di ta innocente. 
Pa loke ta trata e defensa esaki tabata lo siguiente. Señora mr. 
A. Perigault Monte tabatin e defensa pa e acusado L. Mercelina. E 
defensa di e acusado S. Carmelia tabata na encargo di abogado 
mr. N. Montroos. Abogado señor mr. H.M.M Alejandra a defende 
R. Eustacia-Nocento y pa e acusado R. Carmelia e defensa tabata 
den man di abogado señora mr. Samantha Snel. 
Remarcabel di e atracadonan aki ta cu nan tabata bisti semper 
e mesun pananan y asina ei facilmente autoridadnan por a iden- 
tifica nan. Tambe a haci uzo di informacionnan di e mastnan 
di telefon pa por a detecta nan movecionnan. En realidad ta 
3 atracado tabatin cu e chauffeur Eustacia Nocento cu tabata 
transporta nan y hiba caminda mester horta. Fiscal señora S. 
Polderman tabata hopi detaya den su splicacionnan. Finalmente 
e demandanan di castigo a bira 14 aña pa R. Carmelia, 11 aña pa 
Eustacia Nocento, 12 aña di prizon pa S. Carmelia, anto 13 aña 
di prizon pa L. Mercelina. Dia 6 di april hues mr. Snitker lo dicta 
sentencia. 


50 aña castigo di prizon 
demanda pa 4 atracado 


Husticia a baha porfin cu man duro riba nanoy 

WILLEMSTAD - Tin un dicho conoci na Corsou asina mama 
bira wela, e ta stima nieto mas cu yiu aunke nos ta duda cu 
den e caso cu nos ta bay relata a continuacion e dicho aki 
lo ta net contrali. E señora Curasoleño di 69 aña luna pasa 
a bay haci keho na corte di Brabant cu despues cu el a sali 
di Corsou pa Hulanda el a tende cu polis a confisca su auto 
Daihatsu Charade. 


Prome cu esey Corte Penal a convoca e wela debidamente 
pa bin atende e caso pero e no a presenta. E nieto tampoco, 
pero el a manda carta reclamando cu polis a confisca su 
auto cu su nieto tabata core. 


E wela a splica fiscal cu e no por a bin defende su caso 
pasobra e tabata na Corsou y no tabata sa cu e nieto ta core 
acumula boet. Pero aparte di esaki e no tin cen pa paga e 
boetnan siendo cu e mester dje auto pa transporta su mama 
y otro famianan hiba hospital pa tratamento. 
E no por hiba nan cu trein of tram pasobra ta hende malo 
pero fiscal ya no ta kere den webi’gay y a insisti cu e tin 
cu paga e boetnan. For di aña pasa maart a adverti e wela 
cu si e nieto core e auto y ta haya asina tanto boet cu ta 
delaster biaha nan ta tolera e cos aki. Hues no por a ordena 
pa retorna e auto na e doño pasobra e muhe a demostra cu 
e no ta reclama e mucha nada. 


Ademas e hues no sa cuanto delito mas e nieto a comete y 
cu hues por ordena pa confisca e auto. 
Awa a pasa hariña dia 6 di november aña pasa ora polis a 
haya e mucha ta core auto atrobe sin rijbewijs. Polisnan a 
adverti e wela cu esey ta ultimo biaha pero cu e biaha aki 
lo confisca e auto locual nan a haci tambe. Diamars ultimo 
hues a ordena pa confisca e auto y si e no ta di acuerdo, e 
por bay den apelacion. 


WILLEMSTAD - Mayoria bes esnan cu ta paga prima di 
seguro no ta ricibi e contract madre. 
Na Hulanda un situacion manera mi ta bisando a hera di tuma 
luga, ora cu situacion financiero di fondonan di pensioen a 
baha considerabel. 


• Banco Central/Ennia tin di tene cuenta cu e yiu di Hushang 
Ansary (Nina Ansary c.s) por trece dilanti pa cuminsa un 
proceso pa wak si Hushang Ansary no ta bon na tino pa 
tuma decisionnan awor aki. Por ehempel e carta di Hushang 
Ansary cu el a manda pa Banco Central/Ennia, cu e ke paga 
e suma di un biyon florin na Ennia. 
Ta parce cu Nina no ta di acuerdo cu esaki, ya cu e a bisa cu 
no a ponele na altura di e carta aki. 
Mi ta kere cu Banco Central/Ennia mester por yega na 
acuerdo cu Ansary c.s. pa e deposita mas o menos 800 pa 
900 miyon florin riba cuenta di Ennia. Esaki lo por saca Ennia 
for di e situacion di insolvencia agudo y trece trankilidad 
bou di e pensionadonan y tur esnan cu ta pagando prima. 
Partidonan e ora ey por sigui procede den corte y laga Corte 
tuma un decision riba e parti cu a sobra. 


• Ennia tin mas cu 10.000 asegurado y mas o menos (incluy- 


endo St. Maarten, Boneiro y Aruba) 3000 hende cu ta cobra 
pensioen di Ennia. Na Corsou tin mas o menos 2000 pensio- 
nado cobrando pensioen di Ennia. Boso mes por compronde 
ki impacto esaki lo tin riba e situacion na Corsou si Ennia cay 
den un situacion manera a sosode cu Girobank. Mi ta kere cu 
Corte lo (a) tene cuenta cu esaki tambe. 


• Corte lo por bay mitiga e suma cu Ansary c.s. lo mester 
paga, tumando na cuenta cu dirigentenan di Ennia tabata 
negligente dor di laga Ansary c.s. saca tanto cen for di e 
compania. 


• Corte a propone pa bay papia ya cu Corte tambe lo ta di 
acuerdo cu e situacion existente no por perdura mucho mas 
sin cu pensionadonan y otro aseguradonan keda perhudica. 


• Pues Ennia/Banco Central mester calcula cuanto sen nan 
mester awor pa saca Ennia for di e situacion agudo exis- 
tente. 


• Mi ta kere cu Corte lo busca un ‘gulden middenweg’ pa 
proteha aseguradonan y pensionadonan. Naturalmente 
tambe e situacion social-financiero di pais. 


Banco Central/ENNIA mester Mayoria di esnan cu ta 
paga prima na ENNIA no ta haya e contract madre 


Mientras cu wela tabata na Hulanda 


Nieto tabata core su 
auto haya but sin paga 
y nan a confisca su auto 


Diamars, 21 Maart 2023 
AWEMainta 
19 


Fortaleza Pa Famia 


M 
orto y bida ta den e poder di lenga, y esnan cu stima esaki lo come di su fruta (Proverbionan 18:21). 


Negativismo y maldad ta purba domina mundo cada dia, inmoralidad ta purba penetra, na un forma suave y sofistica, y 
nos mester ta wowo habri pa asina nos desmantela tur plan di e enemigo. 


Palabra di Dios ta siña nos tur dia lo siguiente: Pasobra nos lucha no ta contra carni y sanger,, sino contra e gobernan- 
tenan, e podernan, contra e forsa nan mundial di scuridad aki, contra e forsanan spiritual di maldad den e luganan celes- 
tial (Efesionan 6:12). 


P’esey nos tin autoridad den e nomber di Cristo, pa reprende, mara, basha bao, tur forsa y palabra negativo cu ta bini den 
nos direccion, y nos mes como persona mester wak bon kico nos ta papia riba nos bida, y nos famia. Pasobra tur locual 
hende sembra nan lo cosecha (Galationan 6:7). 


Hopi hende ta tuma como custumber, di maldiciona nan sernan keri cu palabra nan ofensivo, y despues nan kier mira 
bon fruta y flor aparece den nan hardin, sin cu nan ta recorda locual nan mes a papia riba bida di un mucha constante- 
mente ora e tabata chikito. 


No laga ningun palabra dañino sali for di boso boca, sino solamente palabra cu ta bon pa edificacion, conforme e nece- 
sidad di e momento, pa esaki duna gracia na esnan cu ta tende. Palabra negativo no ta bon pa bida di ningun hende y 
hasta pensamento negativo ta haci hende malo, pasobra e ta causante di stress, depresion y hasta amargura. 


Ora algo no bay bon den nos bida, no laga nos papia di fracaso, pero laga nos considera un oportunidad pa siña. Y un 
experiencia di bida, pasobra nunca a sali for di boca di Hesus e palabra di fracaso pa nos como yiunan di Dios. Semper 
Dios ta duna oportunidad pa lanta bek, y sigui padilanti. 


E palabra di Dios ta siña nos pa nos renoba nos mente, pa nos por comproba kico ta e bon, y agradabel y perfecto 
boluntad di Dios pa nos bida (Romananon 12:2). 


Pasobra maske nos ta cana den carni, nos no ta bataya segun carni, pasobra e armanan cu nos ta bataya cu ne no ta 
carnal, ma poderoso den Dios, pa basha e fortinan abao, y pa destrui speculacionnan y tur arogancia, cu ta wordo lanta, 
contra e conocemento di Dios, hibando den cautiverio tur pensamento, pa haci nan obedecido, na Cristo. 


Palabranan negativo ta bay contra e conocemento di Dios, pasobra nos Dios ta declara palabra nan di bendicion riba nos 
bida, y ta hopi importante pa nos tambe papia palabra di bendicion riba bida di nos prohimo. 


Tin palabranan cu no mester wordo menciona den nos cas, ni tampoco riba bida di nos yiunan, ni tampoco den nos 
relacion matrimonial, pasobra Dios a yama nos pa edifica otro y no pa descurasha otro, y hopi biaha insultonan baho, 
y violencia ta haci hopi mas dolor y ta laga herida profundo, p’esey for di profundidad di nos curason, nos tur den nos 
hogar, mester pensa y midi con nos ta papia cu otro. 


Ma Ami ta bisa boso,ken cu rabia cu su ruman lo ta culpabel dilanti di corte, y ken cu bisa su ruman, “Kens”lo ta culpabel 
pa bay dilanti di concilio, y ken cu bisa “Bobo” lo ta culpabel pa bay den candela di fierno (Mateo 5:22). 


Dios ta haci un yamada riba nos tur pa reconcilia, cu otro mescos cu Dios a reconcilia su mes cu nos den Cristo Hesus (2 
Corintionan 5:19). 


Sinceramente, Pastor Marcel Balootje 


Rechasa tur palabra y pensamento negativo for di riba bo bida 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Laura Ramona 
Loefstop-Lopez 
*08-05-1968 - †20-03-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curason nos ta 
anuncia fayecimento cristianamente di: 


Maria Emely Boekhoudt 
*15-09-1935 - †18-03-2023 


Acto di entiero lo wordo anuncia despues. 


T 
ur baby, kleuter, mucha y tambe hoben bou 18 aña por 
bira miembro na biblioteca publico pa explora un mundo 
di storia y informacion. Miles di buki ta warda nan! 
Pa duna un estimulo adicional na lesamento bou mucha y 
hoben, biblioteca ta ofrece nan, un miembresia gratis na 


2023. 
Esaki pa crea un comunidad di lesado mas grandi y un comu- 
nidad cu ta gosa di lesamento y cu ta sigui lesa y ta sigui 
siña. 


Nos ta yama bon bini na tur esnan bou di 18 aña cu no ta 
miembro ainda pa haci uzo di e oportunidad aki pa asina bira 
miembro sin ningun costo. Nos tin material na Papiamento, 
Hulandes, Spaño, Ingles y un coleccion chikito di buki na 
Frances. Tin algo pa tur, di storia y pa tur topico y acceso 
na informacion online. Hopi mucha ta bini pa haci uzo di nos 
facilidad. Mas y mas tambe ta rekeri cu mester traha den 
grupo, esta no tin un luga mas ideal cu ta biblioteca. 


Miembronan tin acceso na E-books como tambe Audiobooks 
(Luisterboeken). Si bo tin problema cu bista of bo ta prefera 
di scucha e storia en bes di lesa, esey tambe ta posibel. 
Pa registra como miembro, por fabor trece un ID valido. 


M 
ientras cu pueblo ta den necesidad pa 
(haya un siguransa cu) por gosa di ali- 
mento di calidad halto na un prijs rasonabel, 
nos por sinti cu falta accion di banda di gobi- 
erno riba e topico aki. 
Na luna di maart 2022, net un aña pasa, mi 
a entrega un mocion pidiendo gobierno pa 
percura cu e industria di agricultura ta wordo 
desaroya. Un danki na mi coleganan den 
Parlamento pa aproba e mocion unanimam- 
ente. Den e mocion mi a urgi pa eleva Santa 
Rosa na un nivel cu e por encabesa e industria 
innovativo aki. Kisas mi a asumi robes cu “food 
security” ta un tarea y responsabilidad di esnan 
na cabes di Sector Primario. Pensando mas leu, 
siguridad di cuminda por ta un responsabilidad 
di Salubridad Publico tambe. Mirando e “economic spin off” e por wordo carga 
door di Ministerio di Economia. Hecho cu disponibilidad di tereno ta primordial, 
e topico lo por cay den man di Minister di Infrastructura. Sin laga afo e impor- 
tancia di labor y enseñansa pa percura cu nos tin suficiente hende educa, prefer- 
ibel local, cu por carga e industria nobo aki. E industria innovativo aki ta rekeri 
un bon colaboracion entre varios departamento gubernamental, cu ta resorta 
bou cartera di Minister di Asuntonan General. Pa e motibo aki mi a dirigi un carta 
na Minister President, como dirigente di tur Minister, puntrando e.o. cua gober- 
nante (lo) ta esun indica pa sinta na cabes di e mesa pa logra “food security” pa 
pueblo di Aruba. 


Parlamentario Alvin Molina (MEP): 


Carta pa gobierno tocante “food security” 


Ban biblioteca! Miembresia gratis pa tur mucha y hoben bou 18 aña 

“Bou di alanan di Dios mi ta sigur” 
Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: “Mi refugio, mi forti, mi Dios, den kende mi 
ta pone mi konfiansa” - Salmo 91:1-2 


Cu dolor na nos curason, nos ta participa 
fayecimento di nos ser stima: 


Sra.Vda. Getruida 
A. Leonard-de Cuba 
Cariñosamente yama “Lica” 
*16-11-1924 - †15-03-2023 


Acto di despedida lo wordo anuncia despues 


“Hesus a bis’é: ‘Ami ta resurekshon i bida; esun ku 
kere den Mi, lo biba asta si e muri.” Huan 11:25 


Cu inmenso tristeza pero agradecido na Señor y 
conforme cu Su boluntad, 
Nos kier anuncia fayecimento na e bunita edad 
di 97 aña di nos kerido casa, tata y welo: 


Diego Alfonso de 
Jesus Garcia de 
Paredes Esquivel 
Naci dia 28 di April 1925 na Colón, Panama. 
Fayece dia 17 di Maart 2023 na Aruba. 
Ex-consul di Panama na Aruba y den su carera 
largo como dentista na Aruba e tabata conocí 
manera Dr. Paredes. 


Henter Famia Garcia de Paredes: Valentina, 
yiunan, nueronan, nieto(a)nan y demas famia 
kier invita amigonan, conocirnan y rumanan 
den Cristo pa un despedida cu lo tuma lugar na 
Aurora Funeral Home diamars 21 di maart 2023 di 
9’or pa 11’or di mainta. 
Cremacion lo tuma lugar despues den seno 
familiar. 


Disculpa nos cu despues di despedida lo no tin 
bishita di condolencia na cas. 


The Lord is my shepherd; 
I shall not want. He made me lie down in 
green pastures and leadeth me beside 
the still waters. He restoreth my soul: 
he leadeth me in the paths of 
righteousness for his name’s sake. 
Psalm 23 
Elpidio Morales 
*07-04-1950 - †11-03-2023 


Left to mourn are his: 
Wife: Rosita Morales 


Daughter: Rachel Dimalanta 
Husband: Dennis Dimalanta 
Grandson: Gabriel Dimalanta 


Son: Elpidio Morales Jr. 
Grandson: Andrei Morales 
Grandson: Clarence Morales 


Son: †Peter Paul Morales 
Wife: Shiena Morales 
Grandson: Paul Morales 
Grandson: Chloe Morales 


Brothers and sisters: 
Leonila Morales Ibarra 
Paulo Morales Dixon 
†Pedro Morales 
Jesus Morales 
Maria Morales Decena 
Enriquita Morales Mallari 
Valentino Morales 
†Silva Morales Vasilio 
†Alberto Morales 
Vicky Morales 
†Luisito Morales 
Evelyn Morales 
Reino Morales 


Family and friends: 
Owen & Willie Panopio; Colleen & 
Joseph Maquiling; Anita Orara; Alma 
Vacunawa; Joselaine Diansay Escote; 
Marie Reblora & Cenon Leonin; Ami 
Henriquez-Mendez; Romeo Kilayko; 
Vernel Atijera; Imelda & Chee Leong 
Chong; Marina Abierra; Elsie Gurion; 
Virgie Bueno; Lynn & Sal Muccio 


The farewell ceremony will be on 
Thursday, March 23, 2023, at the Royal 
Funeral Home from 7 to 9 p.m., followed 
by the cremation which will be held in 
family kring. 


Dankbaar voor alles wat ze voor ons heeft 
betekend hebben wij met liefde in ons hart 
afscheid moeten nemen van onze lieve 
moeder, schoonmoeder, oma, zus en tante 


Maria Isabel 
Broekman-Tromp 
Beter bekend als Ina 


1 februari 1944 Aruba †14 maart 2023 
Weduwe van Daniel Ben Broekman 


Namens haar kinderen: 
Joop & Annemieke Broekman-Boshoven 
Danny & Anneke Broekman-Brouwer 
Luc Broekman & Gloria Ramirez-Herrera 


Kleinkinderen: 
Charlotte, Brandon, Thom, Eline 


Broers & zusters: 
Ilse & †Robert Johnson-Polak & familie 
†Helen & †Gerard Oude Engberink-Polak & 
familie 
Ingrid & †Werner Hagist-Polak & familie 
Joan Polak 
Sonny & †Sally Polak-Lacle & familie 
Milton Polak & familie 
Gino & Jenny Polak-Peterson & familie 
Humphrey Espacia & Hariette Maasdamme 
& familie 
Edwin Vingal & Rika Solognier & familie 
Luisa (Luchi) Vingal & familie 
Luis & Silvia Vingal & familie 
Donald (Donny) & Dalia Vingal & familie 
Marianita (Nuna) & Luis Geerman & familie 
Richela (Chela) Vingal & familie 
Sergio (Quito) & Magda Vingal & familie 
Vincent & Orsine Vingal & familie 
Cesar & Judith Tromp & familie 


Schoonfamilies: 
Adri & †Herman van der Kruijk-Broekman & 
familie 
Charlotte Broekman 
Peter Broekman 
Dennis & Sophie Kroon-Fabrie en familie 
Kim Kroon 


En overige families: 
Broekman-Polak-Tromp-Tilma-Lacle- 
Peterson-Vingal-Ras-Kroon-Morales-de 
Miranda-Liems-Nahar-Tjin A Kiet-Croes-Libir- 
Boshoven-Brouwer-Ramirez Herrera-Espacia- 
Maasdamme-Solognier-Geerman-Hoogweg 
Onze excuses als wij -in ons verdriet- enkele 
namen zijn vergeten te noemen. 


Onze bijzondere dank gaat uit naar 
schoondochter Gloria Ramirez Herrera 
die haar met alle liefde tot op het laatste 
moment heeft bijgestaan en verzorgd. 
Alsook dank aan haar verzorgsters Tatiana & 
Ereni Gonzalez, neuroloog dr. Keuter, huisarts 
dr. Ilse Tromp. 


Gelegenheid tot condoleren is er op dinsdag 
21 maart 2023 van 6 pm tot 8 pm in Aurora 
Funeral Home – Cumana. 


Ina zal in besloten kring worden gecremeerd. 
Gaarne geen rouwbeklag aan huis. 


Nos kier a gradici tur esnan cu a duna 
nos sosten durante e diananan duro di 
fayecimento di: 
Jacobo “Coby” Alders 


Boso bunita palabranan di consuelo lo 
keda den nos curazon. 


Na nomber di Diandra, Angiolina y 
rumannan. 


